01/07/2020 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
R. P. 2020 / 19946 Resolución de modificación das bases reguladoras das bolsas para deportistas da provincia para o ano 2020

Por Resolución do Presidente da Deputación núm.19946, do 29 de xuño de 2020, aprobouse a seguinte modificación das Bases reguladoras das bolsas para deportistas da provincia para o ano 2020, que se transcriben deseguido: RESOLUCIÓN POLA QUE SE MODIFICA A RESOLUCIÓN NÚMERO 7601 / 2020 DE DATA 28/02/2020 POLA QUE SE APROBA A CONVOCATORIA DE BOLSAS PARA DEPORTISTAS DA PROVINCIA PARA O ANO 2020. Don Valentín González Formoso, Presidente da Deputación Provincial da Coruña, RESOLVO: Modificar a resolución número 7601 / 2020 de data 28/02/2020, pola que se aproba a Convocatoria de bolsas para deportistas da provincia para o ano 2020, no sentido de: Base 3.5 Onde dí: A participación nos campionatos que ten previsto participar no ano 2020, é condicionante para o abono da bolsa, segundo se dispón na cláusula 7 (pagamento) das presentes bases. Debe dicir: A participación en algún campionato no ano 2020, é condicionante para o abono da bolsa, segundo se dispón na cláusula 7 (pagamento) das presentes bases. Base 6.4 Engadir o seguinte apartado: O bolseiro que, por calquera circunstancia, prevea ou saiba que non poderá participar en ningunha competición deportiva no ano 2020, debería desistir da bolsa concedida provisionalmente, para ser outorgada ao suplente na resolución de concesión definitiva. Deberá terse en conta que, de non competir no ano 2020, o bolseiro perderá o dereito ao cobro da bolsa e deberá reintegrar o importe do anticipo percibido, xunto cos xuros de mora correspondentes, segundo o disposto na cláusula 7. Base 7.- Onde dí: Para a valoración do cumprimento da finalidade básica da bolsa, terase en conta a certificación da federación que acredite a lo menos a participación na mitade dos campionatos nos que ten previsto participar no ano 2020, sinalados no proxecto deportivo presentado, e o informe favorable de aproveitamento da bolsa, emitido polo club. De non acreditar a participación de alo menos na mitade dos campionatos, sen causa suficientemente xustificada, perderá o dereito ao cobro da bolsa, e deberá reintegrar o importe do anticipo percibido, xunto cos xuros de mora correspondentes, de acordo co procedemento establecido. Debe dicir: Debido á situación excepcional creada pola COVID-19, para a valoración do cumprimento da finalidade básica da bolsa, terase en conta a certificación da federación que acredite a participación en campionatos celebrados no ano 2020, e o informe favorable de aproveitamento da bolsa, emitido polo club. De non acreditar a participación en algún campionato durante o ano 2020, perderá o dereito ao cobro da bolsa, e deberá reintegrar o importe do anticipo percibido, xunto cos xuros de mora correspondentes, de acordo co procedemento establecido. Polo tanto, o texto definitivo da Resolución será o seguinte: Vistos os informes da Sección de Cultura e Deportes, Secretaria Xeral e Intervención, RESOLVO: 1º.- Aprobar as bases reguladoras das bolsas para deportistas da provincia para o ano 2020, de acordo co texto seguinte: Convocatoria de bolsas para deportistas da provincia para o ano 2020 1.- Liñas xerais 1.1.- Obxecto A Deputación provincial, no seu labor de promoción e difusión do deporte e consciente das dificultades que teñen moitos deportistas con talento, especialmente nas etapas de iniciación e de maior cambio corporal, para progresar naqueles deportes que teñan un carácter individual, pertencentes a algunha das disciplinas olímpicas, realiza a presente convocatoria de bolsas co obxecto de apoiar a práctica e o rendemento deportivo, tanto en relación ao perfeccionamento técnico e obtención de maior rendemento nas respectivas modalidades deportivas, como posibilitar a súa participación en eventos deportivos, facilitándolles ás persoas deportistas da provincia o acceso a unha preparación integral axeitada. Establécense tres grupos: Grupo A.- 12-17 anos; persoas deportistas nacidas a partir do 1 de xaneiro de 2003 ( incluído) Concederanse 15 bolsas de 3.500,00 € cada unha delas. Grupo B.- 18-23 anos; persoas deportistas nacidas a partir do 1 de xaneiro de 1997 ( incluído) Concederanse 15 bolsas de 3.500,00 € cada unha delas. Grupo C.- 24-30 anos; persoas deportistas nacidas a partir do 1 de xaneiro 1990 ( incluído) Concederanse 15 bolsas de 3.500,00 € cada unha delas. Exclúense da presente convocatoria os cursos dirixidos á obtención de títulos académicos ou deportivos. Estas bolsas serán compatibles con outras axudas públicas ou privadas para a mesma finalidade, que lle deberán ser comunicadas á Deputación.1.2.- Tramitación As bolsas desta convocatoria tramitaranse de xeito telemático a través da plataforma SUBTEL. A tramitación telemática aplicarase a todas as fases do procedemento: solicitude, concesión, pago, alegacións e recursos; incluíndo en cada unha delas, as notificacións e as comunicacións, os requirimentos de información e documentación, e os envíos de documentación que foran necesarios para tramitar os expedientes. Conforme ao disposto no artigo 40 da Lei 39/2015, do 1 de outubro, do procedemento administrativo común das administracións públicas, notificaránselles ás persoas interesadas as resolucións e actos administrativos que afecten os seus dereitos e intereses. As resolucións das persoas admitidas e excluídas e a da concesión provisional e definitiva das bolsas, por tratarse de actos integrantes dun procedemento de concorrencia competitiva e, de conformidade co establecido no artigo 45 da Lei 39/2015, do 1 de outubro, do procedemento administrativo común das administracións públicas, notificarase mediante publicación na páxina web da Deputación, e producirá os mesmos efectos que a notificación individualizada.2.- Solicitantes 2.1.- Requisitos das persoas solicitantes Poderán participar nesta convocatoria os/as deportistas residentes na provincia da Coruña que reúnan os seguintes requisitos: 2.1.1.- Practicar un deporte, de carácter individual, que pertenza a un dos deportes olímpicos e disciplinas olímpicas, tanto de verán como de inverno, incluídos no programa oficial dos Xogos Olímpicos/Paralímpicos do ano 2016 e dos próximos Xogos Olímpicos/Paralímpicos de Tokyo, no ano 2020. Ten a consideración de deporte de “ carácter individual ” todo aquel deporte que, segundo a súa regulamentación, é practicado por un ou por dous deportistas como máximo 2.1.2.- Condicións particulares das e dos deportistas: Grupo A.- 12-17 anos; persoas deportistas nacidas a partir do 1 de xaneiro de 2003 ( incluído) Grupo B.- 18-23 anos; persoas deportistas nacidas a partir do 1 de xaneiro de 1997 ( incluído) Grupo C.- 24-30 anos; persoas deportistas nacidas a partir do 1 de xaneiro 1990 ( incluído) Só se poderá solicitar bolsa por unha única modalidade deportiva.2.1.3.- Acreditar a residencia en calquera concello da provincia da Coruña, cunha antigüidade ininterrompida, polo menos, dende o 1 de xaneiro do 2018. A residencia acreditarase mediante a presentación do correspondente certificado ou volante de empadroamento. A data da expedición do certificado ou volante será posterior á da publicación desta convocatoria no BOP 2.1.4.- Dispoñer de licenza deportiva vixente, na data da publicación no BOP das bases da convocatoria, expedida pola federación deportiva correspondente.2.1.5.- Acreditar nivel deportivo na modalidade practicada e ter proxección nas previsións de futuro.2.2.- Obrigas das persoas solicitantes: Tendo en conta que a tramitación será telemática: A persoa que presenta a solicitude da bolsa deberá dispoñer dun enderezo de correo electrónico que non poderá variar ao longo de toda a tramitación do expediente, xa que as comunicacións dirixiranse a ese enderezo. Excepcionalmente e de forma xustificada, poderase modificar o enderezo inicial coa obriga de notificar a dita circunstancia á Deputación. Deberán dispoñer de certificado dixital: · a persoa que solicite a bolsa, ou · a persoa que a represente perante a Deputación (se é distinta da que solicita a bolsa) Para o caso de menores de idade (grupo A) a persoa solicitante será sempre o menor, e o representante (persoa que obrigatoriamente presenta a solicitude neste caso) será o pai, nai ou titor legal do menor, que, ademais, se responsabilizará de todas as obrigas derivadas de que o seu fillo/a sexa titular/beneficiario da bolsa.3.- Documentación As solicitudes presentaranse de xeito telemático, a través da plataforma SUBTEL, na páxina web da Deputación da Coruña: www.dacoruna. gal. Achegarase tamén a seguinte documentación que terá que vir asinada do seguinte xeito: · No caso das declaracións, compromisos e outra documentación, pola persoa que presente a solicitude da bolsa.3.1.- Documento nacional de identidade ou documento que regulamentariamente o substitúa. No caso de que a persoa o solicitante da bolsa xa achegase este documento, e non sufrise variación, non será necesaria a súa achega. Neste caso deberán identificar o expediente (ano de presentación, numero de expediente, e convocatoria) no que foi achegado.3.2.- Certificado ou volante de estar empadroado en calquera municipio da provincia no que deberá constar de forma expresa a data do seu empadroamento, co fin de verificar o requisito da base 2.3. ( antigüidade ininterrompida, polo menos, dende o 1 de xaneiro do 2018 ). A data de expedición do certificado ou volante será posterior á da publicación desta convocatoria no BOP 3.3.- Declaración de ter a licenza vixente na data da publicación no BOP das bases da convocatoria, expedida pola federación deportiva correspondente.3.4.- Historial deportivo. Historial deportivo obtido durante o ano 2019, no que haberán de constar as participacións e os resultados obtidos en competicións autonómicas, nacionais ou internacionais, con especificación de datas, lugar e nivel de competición; este historial haberá de vir certificado e co visto e prace da federación deportiva correspondente en documento orixinal, segundo o modelo/patrón que figura na solicitude telemática da bolsa. É imprescindible a presentación neste modelo/patrón que terá que vir obrigatoriamente certificado pola federación correspondente. Será causa de exclusión automática a falta de presentación do historial deportivo no modelo facilitado pola Deputación na solicitude da bolsa. As competicións non organizadas polas federacións deportivas deberán ser recoñecidas expresamente pola federación galega ou nacional correspondente, a través de certificación orixinal.3.5.- Proxecto deportivo para a tempada actual. O proxecto deportivo terá que presentarse segundo o modelo/patrón que figura na solicitude telemática da bolsa. É imprescindible a presentación neste modelo/patrón. Será causa de exclusión automática a falta de presentación do proxecto deportivo no modelo/patrón facilitado pola Deputación na solicitude da bolsa. A participación en algún campionato no ano 2020, é condicionante para o abono da bolsa, segundo se dispón na cláusula 7 (pagamento) das presentes bases.3.6.- Declaración responsable doutras axudas solicitadas ou percibidas para o mesmo fin.3.7.- Certificación de datos bancarios segundo o modelo oficial da Deputación provincial (www.dacoruna. gal). No caso de que a persoa solicitante da bolsa xa achegase este documento, e non sufrise variación, non será necesaria a súa achega. Neste caso deberán identificar o expediente (ano de presentación, numero de expediente, e convocatoria) no que foi achegado.3.8.- Se é o caso, certificación (expedida pola Secretaría co visto e prace da Presidencia do club) da pertenza da persoa deportista a un club da provincia da Coruña, cunha antigüidade mínima ininterrompida, polo menos, dende o 1 de xaneiro do 2018. Presentala só se se cumpre o requisito, xa que poderá ser valorado polo tribunal. A data desta certificación será posterior á da publicación desta convocatoria no BOP 3.9- Declaración do titor/a legal, no caso de solicitude de bolsas do grupo A, de que se responsabiliza de todas as obrigacións derivadas de que o seu fillo/a sexa titular/beneficiario dunha subvención pública.3.10.- Autorización para que a Deputación solicite as certificacións que deban emitir a Axencia Tributaria e a Seguridade Social. No caso de que a documentación fose incorrecta ou insuficiente, darase un prazo de 10 días hábiles, contados dende o día seguinte ao da data de aceptación desta notificación, para a súa emenda. Pasado o dito prazo sen que a persoa solicitante da bolsa atenda o requirimento, entenderase que desiste da súa petición, de conformidade co disposto no art.68 da Lei 39/2015, do 1 de outubro, do procedemento administrativo común das administración públicas. Serán rexeitadas automaticamente as solicitudes que conteñan documentos electrónicos que incorporen código malicioso ou dispositivo susceptible de afectar á integridade ou seguridade do sistema, omitan documentos obrigatorios esixidos, non se cubran os campos requiridos como obrigatorios ou cando conteñan incongruencias ou omisións que impidan o seu tratamento.4.- Lugar, prazo de presentación da solicitude e desistencia As solicitudes presentaranse de xeito telemático, a través da plataforma SUBTEL, na páxina web da Deputación da Coruña: www.dacoruna. gal. A presentación telemática producirá plenos efectos xurídicos, sempre que a solicitude sexa presentada dentro do prazo establecido. Inicio do prazo de presentación de solicitudes: 00.00 horas do día seguinte ao de publicación do anuncio desta convocatoria no BOP da Coruña, a través do Sistema Nacional de Publicación de Subvencións. Fin do prazo de presentación de solicitudes: 14.00 horas do día 31 de marzo do 2020 A Deputación publicará na súa páxina web a resolución de persoas admitidas e excluídas xa que coa presentación da solicitude se autoriza para o tratamento necesario dos datos das persoas solicitantes e para a súa publicación na citada páxina web. No prazo de 10 días naturais, contados desde o día seguinte ao da data da publicación da resolución de persoas admitidas e excluídas, poderán as persoas interesadas formular as reclamacións para emendar erros polas causas de exclusión das solicitudes non admitidas. Transcorrido este prazo sen que se emenden as causas de exclusión, considerarase que desiste da súa petición nos termos do artigo 68 da Lei 39/2015, do 1 de outubro, do procedemento administrativo común das administracións públicas. Tamén será causa de desistencia da solicitude, non axustarse aos termos da convocatoria, ou o incumprimento dos requisitos establecidos nela.5.- Composición do tribunal O tribunal que outorgará as bolsas estará presidido polo presidente da Deputación da Coruña ou persoa en que delegar e 3 persoas de recoñecido prestixio no mundo do deporte. Exercerá as funcións de secretaría o secretario da Corporación, ou a funcionaria ou funcionario en que delegar. A composición do tribunal publicarase na páxina web da Deputación con anterioridade á súa reunión, co fin de que se poidan interpor, se é o caso, os recursos legais pertinentes.6.- Concesión das bolsas e notificación O tribunal formulará a súa proposta de selección das persoas bolseiras, que será motivada segundo as bases da convocatoria, e as súas actuacións serán secretas. Na primeira reunión o tribunal establecerá os subcriterios de valoración que consideren adecuados de conformidade cos criterios e puntuacións previstos na base 6.1. O órgano competente para aprobar a resolución de concesión é o presidente da Deputación.6.1.- As solicitudes valoraranse segundo os criterios seguintes: 6.1.1.- Historial deportivo.- Asignaráselle á persoa deportista a puntuación correspondente ao resultado do maior nivel que obtivera no ano 2019 obtida en campionato oficial, ou campionato recoñecido pola federación deportiva correspondente. Nivel 1: ata 32 puntos. Estará integrado polas persoas que cumpren algún dos requisitos seguintes: · Clasificación en Campionatos do Mundo absolutos, ata o rango 10. · Clasificación en Campionatos de Europa absolutos, ata o rango 8. Nivel 2: ata 22 puntos. Estará integrado polas persoas que cumpren algún dos requisitos seguintes: · Calsificación en Campionatos do Mundo absolutos, entre o rango 11 ata o 18 inclusive. · Clasificación nos Campionatos de Europa absolutos, entre o rango 9 ata o 12 inclusive. Nivel 3: ata 17 puntos. Estará integrado polas persoas que cumpren algún dos requisitos seguintes: · Clasificación entre os 6 primeiros, nos Campionatos do Mundo, ou Europa, en categorías inferiores a sénior na modalidade deportiva individual. Nivel 4: ata 12 puntos. Estará integrado polas persoas que cumpren algún dos requisitos seguintes: · Clasificación entre os 6 primeiros no Campionato de España individual absoluto · Clasificación entre os 6 primeiros no Campionato de España individual en categorías inferiores · Ser internacional na súa categoría de idade ou superiores. Nivel 5: ata 7 puntos. Estará integrado polas persoas que cumpren algún dos requisitos seguintes: · Medallista en Campionatos autonómicos.6.1.2.- Proxecto deportivo.- O interese do proxecto presentado, a proxección de futuro da persoa deportista e a súa progresión: ata 5 puntos.6.1.3.- Outros méritos.- O tribunal poderá valorar outros méritos, segundo a documentación presentada polo solicitante: ata 5 puntos. Entre estes méritos poderase contemplar: * A pertenza da persoa deportista a un club da provincia da Coruña, cunha antigüidade mínima ininterrompida, polo menos, dende o 1 de xaneiro do 2018. * A especial dificultade ou complexidade na consecución dalgunha das probas deportivas. * Calquera outra que dispoñan os integrantes do tribunal cualificador, de entre os méritos aportados polas persoas solicitantes En caso de igualdade de puntuación, poderá terse en conta para dirimir o empate calquera outro mérito deportivo acreditado no historial deportivo aportado pola persoa solicitante, non valorado segundo o disposto no apartado 6.1.1 anterior, ou a data da presentación da solicitude (dándolle preferencia neste caso ás solicitudes presentadas en primeiro lugar). 6.2.- O tribunal poderá declarar desertas as bolsas en calquera dos grupos que son obxecto da convocatoria, cando os solicitantes non acaden o nivel deportivo esixido na modalidade/especialidade practicada conforme o apartado 6.1.1. das presentes bases. As bolsas desertas poderanse asignar ao grupo onde houbese maior número de solicitudes admitidas.6.3.- O tribunal poderá nomear as persoas suplentes que considere oportuno, establecendo unha orde de prioridade. Estas persoas suplentes accederán ás bolsas unicamente no caso de existir algunha renuncia ou revogación por incumprimento das bases por parte dos titulares.6.4.- A resolución da convocatoria darase a coñecer mediante a publicación na páxina web www.dacoruna. gal, e producirá os efectos de notificación ás persoas interesadas, polo que a presentación da solicitude leva implícita a autorización para o tratamento necesario dos datos dos solicitantes e para a súa publicación na citada páxina web. A Presidencia da Deputación ditará resolución de concesión provisional que lles será notificada ás persoas interesadas na forma prevista na convocatoria, concedéndose un prazo de 10 días naturais no que poderán desistir da solicitude ou presentar alegacións. No caso de non formular desistencia expresa ou alegacións, a bolsa considerarase aceptada tacitamente e a resolución provisional considerase definitiva. O bolseiro que, por calquera circunstancia, prevea ou saiba que non poderá participar en ningunha competición deportiva no ano 2020, debería desistir da bolsa concedida provisionalmente, para ser outorgada ao suplente na resolución de concesión definitiva. Deberá terse en conta que de non competir no ano 2020, o bolseiro perderá o dereito ao cobro da bolsa e deberá reintegrar o importe do anticipo percibido, xunto cos xuros de mora correspondentes, segundo o disposto na base 7. A resolución de concesión provisional non crea dereito ningún a favor da persoa bolseira proposta fronte á Deputación mentres esta non lle notifique a resolución definitiva de concesión.6.5.- Contra a resolución definitiva poderán ser interpostos, con carácter potestativo, os seguintes recursos: Recurso de reposición, perante o presidente da Deputación Provincial, no prazo dun mes. Recurso contencioso administrativo, ante a xurisdición contencioso administrativa, no prazo de dous meses. Ambos os dous prazos contaranse dende o día seguinte ao da notificación da resolución da convocatoria, de conformidade co establecido na base 6.3 desta convocatoria. A presentación dos recursos sinalados non poderá facerse con carácter simultáneo.7.- Pagamento As bolsas aboaranse en dous prazos, do seguinte xeito: * 40% á concesión da bolsa. * 60% restante, tras a presentación da seguinte documentación: Certificación da federación deportiva correspondente acreditativa dos resultados deportivos obtidos no ano 2020. Informe do club ao que pertence a persoa deportista. No que conste a traxectoria deportiva, as actividades desenvolvidas pola persoa deportista durante o ano 2020, así como o aproveitamento da bolsa concedida, que deberá constar de forma expresa no informe. A documentación para o aboamento do segundo prazo, deberá presentarse de xeito telemático dende o 2 de novembro do 2020 e ata o 29 de marzo de 2021, ás 14.00 horas. Para o pago das bolsas, as persoas adxudicatarias destas deberán estar ao corrente nas súas obrigas tributarias. Neste senso, o solicitante da bolsa autoriza á Deputación, no momento da presentación da súa solicitude, para que poida obter as certificacións acreditativas de que está ao corrente nas súas obrigas tributarias, coa Seguridade Social e coa Deputación Provincial da Coruña. Os pagos realizaranse por transferencia bancaria á conta indicada polo/a bolseiro/a. Debido á situación excepcional creada pola COVID-19, para a valoración do cumprimento da finalidade básica da bolsa, terase en conta a certificación da federación que acredite a participación en campionatos celebrados no ano 2020, e o informe favorable de aproveitamento da bolsa, emitido polo club. De non acreditar a participación en algún campionato durante o ano 2020, perderá o dereito ao cobro da bolsa, e deberá reintegrar o importe do anticipo percibido, xunto cos xuros de mora correspondentes, de acordo co procedemento establecido.8.- Incumprimentos e sancións Unha vez transcorrido o prazo de xustificación sinalado nestas bases sen que a persoa bolseira presentase a documentación xustificativa, a unidade xestora requirirá para que a presente no prazo improrrogable de 15 días desde a notificación. A falta de presentación da documentación neste prazo suporá a perda ao dereito de cobro da bolsa outorgada, e ao procedemento de reintegro do primeiro prazo percibido, sen prexuízo das responsabilidades previstas na Lei xeral de subvencións. A presentación da documentación neste prazo excepcional non eximirá a persoa bolseira da sanción que lle corresponda, por presentación extemporánea da xustificación, segundo a seguinte gradación: · Ata un mes de atraso: 75 euros · Entre un e tres meses de atraso: 600 euros · Máis de tres meses de atraso: 900 euros. A sanción será descontada do importe da achega provincial que se vai percibir. A todas as sancións propostas seralle de aplicación a redución do 35 por 100 da sanción pecuniaria polo pago voluntario do presunto responsable establecida no artigo 85.3 da Lei 39/2015, do 1 de outubro, do procedemento administrativo común das administracións públicas.9.- Obrigas das persoas bolseiras 9.1.- Cumprir todas as normas establecidas nos apartados anteriores.9.2.- Practicar a súa modalidade deportiva acudindo aos adestramentos correspondentes e participar nas probas ou encontros deportivos aos que se lle convoque, no ano 2019. O incumprimento das condicións recollidas nas presentes bases, así como a renuncia á bolsa, terá como efecto a obrigatoriedade de devolución da cantidade percibida á que se lle engadirán os correspondentes xuros de mora. Coas persoas que resulten beneficiarias das bolsas a Deputación poderá programar algunha actividade por medio da cal se mostre o seu aproveitamento. Base 10. Publicidade das bolsas concedidas A Deputación Provincial da Coruña publicará as bolsas concedidas na Base de Datos Nacional de Subvenciones. Base 11. Protección de datos persoais Os datos persoais obtidos neste procedemento serán tratados, na súa condición de responsable, pola Deputación da Coruña coa finalidade de levar a cabo a tramitación administrativa que derive da xestión deste procedemento. O tratamento dos datos baséase no cumprimento dunha misión de interese público. Con todo, determinados tratamentos poderán fundamentarse no consentimento das persoas interesadas. Os datos serán comunicados ás administracións públicas no exercicio das súas competencias, cando sexa necesario para a tramitación e resolución dos seus procedementos ou por obriga legal. As persoas interesadas poderán exercer os dereitos de acceso, rectificación, supresión, oposición, limitación ao tratamento e portabilidade dos datos a través da sede electrónica da Deputación da Coruña ou presencialmente nos lugares e rexistros establecidos na normativa reguladora do procedemento administrativo común. Para facilitar o exercicio dos dereitos, a Deputación pon ao seu dispor un modelo de solicitude (https://www.dacoruna. gal/documentacion/impresos-oficiais) Disposición adicional primeira En ningún caso a presente convocatoria xerará dereito a favor das entidades solicitantes mentres non se dean as condicións orzamentarias, procedementais e xurídicas de aplicación. Disposición adicional segunda. A participación na convocatoria supón a aceptación destas bases reguladoras. Disposición final. Para os casos non previstos nas presentes bases, será de aplicación a Lei 38/2003 Xeral de Subvencións, o seu Regulamento aprobado por R. D. 887/2006, e as Bases de Execución do Orzamento Xeral da Deputación do ano 2020. A Coruña, 29 de xuño de 2020 O Presidente O Secretario Valentín González Formoso José Luis Almau Supervía